করোনার চিকিৎসায় হাইড্রক্সিক্লোরোকুইন ব্যবহারে বাধা নেই : ডব্লিউএইচও » Leading News Portal : BartaBangla.com
প্রতিবেদনে বলা হয়েছে, করোনাভাইরাস সংক্রমিত রোগীর চিকিৎসায় কোনো ওষুধ না থাকার কারণে বিদ্যমান নানা ওষুধ নিয়ে পরীক্ষা চালাচ্ছেন চিকিৎসকরা। এর ফলে বিভিন্ন দেশে ম্যালেরিয়ার ওষুধ হাইড্রক্সিক্লোরোকুইনের পরীক্ষামূলক প্রয়োগ শুরু হয়। কিন্তু গত ২৫ মে এই ট্যাবলেটটির পরীক্ষামূলক ব্যবহার বন্ধ রাখতে বলেছিল ডব্লিউএইচও।
এদিকে, এই ওষুধ সেবনে অনেকের হৃদস্পন্দনে গুরুতর অস্বাভাবিকতা দেখা দিতে পারে বলে সতর্কবার্তা দিয়েছিল যুক্তরাষ্ট্রের ঔষধ নিয়ন্ত্রক সংস্থা এফডিএ । খ্যাতনামা দুই মেডিকেল জার্নাল ল্যানচেট ও নিউ ইংল্যান্ড জার্নাল অব মেডিসিনের প্রকাশিত একটি প্রতিবেদনের উপর ভিত্তি করে এই সতর্কবার্তাগুলো এসেছিল। তবে ওই প্রতিবেদন যে সংস্থার ডেটার উপর ভিত্তি করে তৈরি হয়েছিল, সেই সার্জিস্পেয়ারকে নিয়ে দেখা দিয়েছে বিতর্ক। যুক্তরাষ্টের এই সংস্থার ডাটার কোনো নির্ভরযোগ্যতাই নেই। আর সংস্থাটির কর্মকাণ্ডও প্রশ্নবিদ্ধ বলে গার্ডিয়ানের অনুসন্ধানে বেরিয়ে এসেছে।
আগের সংবাদ/কন্টেন্টসাড়ে ৬৫ লাখ ছাড়াল আক্রান্ত, মৃত্যু ৪ লাখ ছুঁইছুঁই
পরের সংবাদ/কন্টেন্ট অমিতাভ-জয়ার গোপন তথ্য ফাঁস